क्राइम डेस्क। देशभर में लगातार बढ़ रही बलात्कार की घटनाएं रूकने का नाम नहीं ले रही है और एक ऐसा ही मामला बिहार के पूर्वी चंपारण में सामने आया है। यहां दो युवको ने एक 17 वर्षीय किशोरी के साथ बारी-बारी से बलात्कार किया। बताया जा रहा है कि जब दोनों आरोपी किशोरी के साथ दुष्कर्म कर रहे थे तो एक अन्य युवक उनका वीडियो बना रहा था। यह मामला जिले के चकिया थाना इलाके का बताया जा रहा है। इस संदर्भ में पीडि़त किशोरी ने स्थानीय थाने में मामला दर्ज कराया है। पुलिस ने मामले में तुरंत कार्रवाई करते हुए दो आरोपियों को हिरासत में लिया है जबकि एक आरोपी अभी फरार है। जिसकी पुलिस तलाश में जुटी हुई है।